বর্ডার গার্ড বাংলাদেশ, প্রেস বিজ্ঞপ্তি ঢাকা : ০১ এপ্রিল ২০১৯

**বিজিবির অভিযানে মার্চ-২০১৯ মাসে ৮১ কোটি ২৩ লক্ষ ৬৭ হাজার টাকার চোরাচালান ও মাদকদ্রব্য জব্দ**

বর্ডার গার্ড বাংলাদেশ (বিজিবি) গত মার্চ-২০১৯ মাসে দেশের সীমান্ত এলাকাসহ অন্যান্য স্থানে অভিযান চালিয়ে সর্বমোট ৮১ কোটি ২৩ লক্ষ ৬৭ হাজার টাকা মূল্যের বিভিন্ন প্রকারের চোরাচালান ও মাদক দ্রব্য জব্দ করতে সক্ষম হয়েছে। জব্দকৃত মাদকের মধ্যে রয়েছে ১৩,২২,০৪৪ পিস ইয়াবা ট্যাবলেট, ৩২,২১৫ বোতল ফেনসিডিল, ৬,৬৯৮ বোতল বিদেশী মদ, ১১৭ লিটার বাংলা মদ, ৫৫১ ক্যান বিয়ার, ৭৬৭ কেজি গাঁজা, ৩০০ গ্রাম হেরোইন, ৯,৯২,৫০০টি অন্যান্য ট্যাবলেট এবং ৬৪,৩৮০টি এ্যানেগ্রা/সেনেগ্রা ট্যাবলেট। জব্দকৃত অন্যান্য চোরাচালান দ্রব্যের মধ্যে রয়েছে ২ কেজি ৭৯৫ গ্রাম স্বর্ণ, ২৫,৬৩৪টি ইমিটেশন গহনা, ৮৭,৬৮০টি কসমেটিক্স সামগ্রী, ৬,৭৪৭টি শাড়ি, ২,০১০টি থ্রীপিস/শার্টপিস, ৬,৯৫০টি তৈরী পোশাক, ১টি কষ্টিপাথরের মূর্তি, ৪১,৬৭০ ঘনফুট কাঠ, ১২,২২৯ কেজি চা পাতা, ১২টি ট্রাক, ৬টি পিকআপ, ২টি প্রাইভেটকার, ৮টি সিএনজি চালিত অটোরিক্সা, ৪৩টি মোটর সাইকেল এবং ৬১৫টি গাড়ীর যন্ত্রাংশ। উদ্ধারকৃত অস্ত্রের মধ্যে রয়েছে ৪টি পিস্তল, ২টি ওয়ান শুটার গান, ৩টি দেশীয় বন্দুক এবং ১১০ রাউন্ড গুলি। বিজিবি’র অভিযানে মাদক পাচারসহ অন্যান্য চোরাচালানে জড়িত থাকার অভিযোগে ১৮৯ জন এবং অবৈধভাবে সীমান্ত অতিক্রমের দায়ে ৫৭ জন বাংলাদেশী নাগরিককে আটক করে থানায় সোপর্দ করা হয়েছে।